stanford-oval/wikipedia huggingface dataset:
Birgit Nilsson
Kunnianosoituksia

The American Scandinavian Foundation on nimennyt lupaavalle nuorelle amerikkalaiselle oopperalaulajalle jaettavan palkintonsa Nilssonin mukaan (The Birgit Nilsson Prize). Joulukuussa 2008 julkistettiin puolestaan Birgit Nilsson -palkinto, joka on miljoonan dollarin palkintosummallaan maailman suurin klassisen musiikin palkinto. Palkinnon jakaa Birgit Nilssonin säätiö joka toinen tai kolmas vuosi.
Birgit Nilssonin kuva on koristanut Ruotsissa 500 kruunun seteliä vuodesta 2016.
Yksityiselämä

Vuonna 1948 Nilsson meni naimisiin Bertil Niklassonin kanssa. Hänen miehensä oli eläinlääketieteen opiskelija, jonka Nilsson oli tavannut junassa.
Museo

Vuonna 2010 on määrä avata Birgit Nilssonille omistettu museo Svenstadissa.
Aiheesta muualla

Birgit Nilssonin muistokirjoitus Helsingin Sanomissa
Kuvia tai muita tiedostoja aiheesta Birgit Nilsson Wikimedia Commonsissa
Nilsson lady Macbethina.
Boris Eichenbaum

Boris Mihailovitš Eichenbaum (ven. Борис Михайлович Эйхенбаум) ; (3. lokakuuta [J: 16. lokakuuta] 1886 Smolensk, Smolenskin alue, Venäjän keisarikunta – 2. marraskuuta 1959 Leningrad, Neuvostoliitto) oli venäläinen kirjallisuudentutkija.
Suku ja koulutus

Boris Eichenbaum syntyi Smolenskissa lääkäriperheeseen. Hänen isänsä Mihail (Moisei) Jakovlevitš Eichenbaum (1853-1917), syntyjään juutalainen ja kastettu aikuisena kristityksi, oli zemstvo- eli aluelääkäri ja Jacob Moisejovitš Eichenbaum Gelberin (1796–1861), tunnetun hepreankielisen runoilijan ja matemaatikon poika. Boriksen äiti Nadežda Dormidontovna Glotova (1858-1914), everstiluutnantin tytär ja laivastosukua, oli anatomian professori ja kirurgi Peter Lesgaftin oppilas Pietarissa Keisarillisessa Lääketieteellis-kirurgisessa akatemiassa eräänä ensimmäisistä naisista ja hoiti yksityispraktiikkaa naisten- ja lastenlääkärinä.
Perhe muutti vuonna 1890 isän saatua aluelääkärin viran Voronežiin, jossa Boris vietti lapsuutensa ja nuoruutensa. Lapsuudesta lähtien, kuten vanhempi veli Vsevolod, hän puhui sujuvasti ranskaa ja saksaa. Valmistuttuaan Voronežin ensimmäisestä lukiosta Boris Eichenbaum tuli opiskelemaan Pietarin sotilas-lääketieteelliseen akatemiaan vuonna 1905. Vuonna 1906 hän ilmoittautui Peter Lesgaftin vapaan lukion biologiseen tiedekuntaan. Samanaikaisesti hän opiskeli musiikkia (viulu, piano, laulu). Vuonna 1907 Eichenbaum jätti tämän koulun ja ilmoittautui E. P. Raprofin musiikkikouluun ja Pietarin valtionyliopiston historiallis-filologiseen tiedekuntaan. Vuonna 1909 Eichenbaum hylkäsi musiikin ammatilliset pyrkimykset ja valitsi filologian.
Vuonna 1907 hän julkaisi ensimmäisen esseensä venäläisestä kirjallisuudesta ("Puškin ja vuoden 1825 kapina", Vestnik znanija 1 ja 2), ja seuraavana vuonna hänet hyväksyttiin opiskelemaan keisallisen Pietarin yliopiston filologiseen tiedekunnan slaavilais-venäläisen ja romaanis-germaanisen filologian osastoille, josta hän valmistui vuonna 1912. Hän oli opettajana vuonna 1914 Juri G. Gurevitšhin koulussa ja tuli yliopiston tiedekunnan tutkijaksi vuonna 1918.
Boris Eichenbaum oli naimisissa vuodesta 1911 lähtien toisen killan kauppiaantyttären Raisa Borisovna Broden (1890-1946) kanssa. Heidän lapsensa olivat Olga Apraksina (1912-1999), naimisissa teatteritaiteilija Aleksei Apraksinin (1901-1941) kanssa; Victor (1914-1919), joka kuoli lapsena punatautiin ja Dmitri (1922-1943), muusikko, joka kuoli lähellä Stalingradia.
Hänen veljensä Vsevolod Eichenbaum (salanimi Volin, 1882-1945) oli anarkisti ja vallankumouksellisen kirjallisuuden kirjoittaja, joka oleskeli Ranskassa ja Yhdysvalloissa vuodesta 1907 lähtien, palasi Venäjälle vallankumouksen jälkeen vuonna 1917, karkotettiin maasta vuonna 1920 ja asettui asumaan Pariisiin.
Perintö

Eichenbaumin suuren Tolstoi-monografian kolmas osa ilmestyi postuumisti vuonna 1960. Sen jälkeen kun runollisen kielen tutkimus elpyi Neuvostoliitossa, kaksi osaa Eichenbaumin valikoiduista kirjoituksista ilmestyi vuonna 1969 Leningradissa, O poezii ("Runoudesta") ja O proze ("Proosasta"). Seuraavat Eichenbaumin teokset on käännetty englanniksi: "Theory of the Formal Method", julkaisussa: Russian Formalist Criticism, käännös. ja toim. kirjoittanut L. T. Lemon ja M. J. Reis (1965); "On Tolstoy's Crises", teoksessa: Tolstoy (20th Century Views -sarja; 1967); "O. Henry ja novellin teoria", käännös. muistiinpanoilla ja jälkikirjoituksella, kirjoittanut I. R. Titunik, julkaisussa: Michigan Slavic Contributions (1968); Nuori Tolstoi (1972).
Blackpool FC

Blackpool Football Club on vuonna 1887 perustettu englantilainen jalkapalloseura Blackpoolista. Seuran edustusjoukkue pelaa Englannin Mestaruussarjassa. Seuran kotistadion on Bloomfield Road.
Blackpoolin suurin saavutus on FA Cupin voitto vuonna 1953. Pääsarjatasolla sen paras saavutus on toinen sija kaudella 1955–1956.
Historia > Perustaminen ja seuran alkutaival

Blackpool FC perustettiin 1887, kun joukko pelaajia erosi St. John's FC:stä ja perusti oman seuran. Seuraavana vuonna seura oli mukana perustamassa Lancashire Leagueta. Blackpool voitti liigan mestaruuden 1894. Vuonna 1896 Blackpool muuttui osakeyhtiöksi ja se liittyi The Football Leaguen 2. divisioonaan. Seura menetti liigan jäsenyyden 1899, mutta otettiin takaisin vuotta myöhemmin.
Blackpool pelasi 2. divisioonassa vuoteen 1930 asti. Ensimmäisen maailmansodan jälkeen seura kamppaili noususta useaan otteeseen sitä kuitenkaan saavuttamatta. Kausi 1929–1930 päättyi 2. divisioonan mestaruuteen ja Blackpool nousi 1. divisioonaan. Seuran ensimmäinen vierailu pääsarjatasolla kesti kolme kautta.
Blackpool vietti 2. divisioonassa neljä kautta, minkä jälkeen Joe Smith johdatti seuran takaisin 1. divisioonan sijoittumalla toiseksi kaudella 1936–1937.
Historia > Kultaiset vuodet

Blackpool oli päättänyt tällä kertaa pysyä pääsarjatasolla. Toista maailmansotaa edeltävillä kausilla Blackpool sijoittui liigan keskikastiin. Sodan jälkeen seura hankki useita laadukkaita pelaajia kuten esimerkiksi Stanley Matthewsin ja Stan Mortensenin. Blackpool alkoi menestyä entistä paremmin ja kaudella 1947–1948 se eteni ensimmäisen kerran FA Cupin finaaliin, jonka se hävisi Manchester Unitedille.
1950-luvulla Blackpool menestyi hyvin. Se ei onnistunut voittamaan 1. divisioonan mestaruutta, mutta sijoittui kuitenkin toiseksi kaudella 1955–1956, kolmanneksi kaudella 1950–1951 ja neljänneksi kaudella 1956–1957. Seura pääsi uudestaan FA Cupin finaaliin 1951, mutta hävisi sen Newcastlelle.
Blackpoolin suurin voitto tuli kaudella 1952–1953, kun se eteni jälleen FA Cupin loppuotteluun. Ottelua pidetään yhtenä kaikkien aikojen parhaista Englannin cup-finaaleista ja sitä kutsutaan myös nimellä Matthews-finaali. Matthewsin pelaajaura oli jo lopuillaan ja FA Cup oli ainoa häneltä puuttuva pokaali. Bolton siirtyi 55 minuutin pelin jälkeen jo 3–1 johtoon. Blackpool ei luovuttanut ja Mortensen kavensi 68. minuutilla Matthewsin syötöstä. Mortensen viimeisteli tasoituksen vain minuutti ennen varsinaisen peliajan päättymistä ja lisäajalla kolme minuuttia myöhemmin Matthews keskitti Bill Perrylle, joka teki voittomaalin.
Historia > Taantuminen ja paluu Valioliigaan

Menestystä Blackpoolille tuottanut joukkue hajosi ja 1960-luvun taitteessa Blackpool oli jo pudota 2. divisioonaan. Niukan säilymisen jälkeen se ei enää noussut 13. sijaa korkeammalle ja lopulta seura putosi kauden 1966–1967 päätteeksi. Blackpool palasi takaisin 1. divisioonaan kaudeksi 1970–1971, mutta putosi heti takaisin. Alamäki jatkui 3. divisioonaan 1979 ja 4. divisioonaan 1981. Blackpool vietti 3. ja 4. sarjatasolla koko 1980- ja 1990-luvun.
Blackpool pelasi 2000-luvun alun 3. sarjaportaalla (vuoteen 2004 asti 2. divisioona, Ykkösliiga vuodesta 2004 eteenpäin). Kaudelle 2006–2007 valmentajana toiminut Simon Grayson hankki uuden latvialaisen puheenjohtajan ja omistajan Valeri Belokonin tuella tukun uusia pelaajia. Heikon alun jälkeen Blackpool paransi otteitaan kauden edetessä ja pääsi lopulta nousukarsintoihin. Blackpool voitti ratkaisevan ottelun ja nousi 29 vuoden tauon jälkeen mestaruussarjaan. Kaksi ensimmäistä kautta seura taisteli putoamista vastaan, mutta kaudella 2009–2010 Blackpool yllätti sijoittumalla Ian Hollowayn johdolla kuudenneksi ja päästen nousukarsintaan. Blackpool voitti karsintafinaalissa Cardiff Cityn 3–2 ja nousi Valioliigaan. Hyvästä syyskaudesta huolimatta Ian Hollowayn valmentaman Blackpoolin visiitti Valioliigassa jäi yhteen kauteen.
Saavutukset

FA Cup:
Mestaruus: 1953
Toinen sija: 1948, 1951
Englannin 1. divisioona:
Toinen sija: 1956
Englannin 2. divisioona:
Mestaruus: 1930
Toinen sija: 1937, 1970
Anglo-Italian Cupin voitto: 1971
Aiheesta muualla

Wikimedia Commonsissa on kuvia tai muita tiedostoja aiheesta .
Seuran virallinen sivusto (Arkistoitu – Internet Archive)
Englannin ykkösliiga 2019–2020
Accrington Stanley
Blackpool
Bolton Wanderers
Bristol Rovers
Burton Albion
Coventry City
Doncaster Rovers
Fleetwood Town
Gillingham
Ipswich Town
Lincoln City
Milton Keynes Dons
Oxford United
Peterborough United
Portsmouth
Rochdale
Rotherham United
Shrewsbury Town
Southend United
Sunderland
Tranmere Rovers
AFC Wimbledon
Wycombe Wanderers
Blackpool FC:n kotistadion Bloomfield Road.
Branko Oblak

Branko Oblak vuonna 1967.
Branko ("Brane") Oblak (s. 27. toukokuuta 1947 Ljubljana) on slovenialainen jalkapalloilija. Hän pelasi uransa aikana seuratasolla muun muassa Bundesliigan Schalke 04:ssä ja FC Bayern Münchenissä.
Ljubljanassa syntynyt Oblak aloitti ammattilaisuransa Olimpija Ljubljanassa 1960-luvulla. Hän pelasi useaan otteeseen Jugoslavian jalkapallomaajoukkueessa; hän osallistui muun muassa maailmanmestaruuskilpailuihin 1974 ja Euroopan-mestaruuskilpailuihin 1976.
Oblak oli Slovenian "vuoden miesurheilija" 1971, ja marraskuussa 2003 hänet valittiin maansa kaikkien aikojen jalkapalloilijaksi. Hän on peliuransa jälkeen luonut huomattavan uran valmentajana.
Big Dogz

| Big Dogz Nazareth |
| --- | --- | --- |

Studioalbumin tiedot
 Äänitetty : 2010–2011
 Julkaistu: 15. huhtikuuta 2011
 Formaatti: CD, CD+LP
 Tuottaja(t): Jimmy Murrison & Yann Rouiller
 Tyylilaji: hard rock
 Kesto: 55.39
 Levy-yhtiö: Edel Records
Nazarethin muut julkaisut
| The Newz 2008 | Big Dogz 2011 | Rock 'n' Roll Telephone 2014 |
Big Dogz on Nazarethin albumi, joka julkaistiin 15. huhtikuuta 2011.
Kappaleet

Big Dog's Gonna Howl – 3.58
Claimed – 3.55
No Mean Monster – 5.01
When Jesus Comes to Save the World Again – 6.24
Radio – 4.17
Time and Tide – 7.20
Lifeboat – 4.58
The Toast – 3.59
Watch Your Back – 4.32
Butterfly – 5.30
Sleeptalker – 5.45
Big Boy
Simple Solution
My White Bicycle
Love Hurts
Open Up Woman
Kokoonpano

Dan McCafferty – laulu
Jimmy Murrison – kitara
Pete Agnew – basso, taustalaulu
Lee Agnew – rummut
Arvostelut

AllMusic:
Aiheesta muualla

Big Dogz discogs.com -sivustolla
Nazareth
| --- | --- |
Studioalbumit:   Nazareth  Exercises  Razamanaz  Loud ’N’ Proud  Rampant  Hair of the Dog  Close Enough for Rock ’N’ Roll  Play ’n’ the Game  Expect No Mercy  No Mean City  Malice in Wonderland  The Fool Circle  2XS  Sound Elixir  The Catch  Cinema  Snakes ’N’ Ladders  No Jive  Move Me  Boogaloo  The Newz  Big Dogz  Rock 'n' Roll Telephone  Tattooed on My Brain  Surviving the Law 
Livealbumit:   It's Naz  Live at the Beeb  Homecoming 
Kokoelmat:   Greatest Hits  Hot Tracks  The Ballad Album  The Ballad Album Vol II  From the Vaults  Greatest Hits Volume II  The Very Best of Nazareth  Maximum XS  The Anthology
Boy Meets Girl

Boy Meets Girl voi tarkoittaa seuraavia asioita:
Televisiossa

Boy Meets Girl, screwballkomedia vuodelta 1938
Boy Meets Girls, brittiläinen vuosina 1959–60 esitetty televisiosarja
Boy Meets Girl, israelilainen draamaelokuva vuodelta 1982
Boy Meets Girl, ranskalainen draamaelokuva vuodelta 1984
Boy Meets Girl, amerikkalainen televisioelokuva vuodelta 1993
Boy Meets Girl, amerikkalainen romanttinen komediaelokuva vuodelta 1998
Boy Meets Girl, brittiläinen vuonna 2009 esitetty televisiosarja
Boy Meets Girl, yhdysvaltalainen romanttinen komediaelokuva vuodelta 2014
Boy Meets Girl, brittiläinen vuosina 2015–16 esitetty tilannekomedia
Musiikissa

Boy Meets Girl, yhdysvaltalainen pop-duo
Boy Meets Girl, Boy Meets Girlin esikoisalbumi vuodelta 1985
Boy Meets Girl, Sammy Davis Jr:n ja Carmen McRaen julkaisema albumi vuodelta 1957
Boy Meets Girl, Stroke 9:n albumi vuodelta 1993
Boy Meets Girl, tanskalaisen Junior Seniorin EP vuodelta 2003
Kirjallisuudessa

Boy Meets Girl: Say Hello to Courtship, Joshua Harrisin kirjoittama vuonna 2000 julkaistu kirja
Boy Meets Girl, Meg Cabotin kirjoittama vuonna 2004 julkaistu romaani
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Boy Meets Girl”, voi hakea sivunnimihaulla, laajalla sivunnimihaulla tai tekstihaulla.
Bramiinihaukat

| Bramiinihaukat |
| --- | --- |
 Bramiinihaukka (Haliastur indus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Bramiinihaukat Haliastur  Selby, 1840
Katso myös
   Bramiinihaukat Wikispeciesissä   Bramiinihaukat Commonsissa 
Infobox OKNimi-testi OK: 
Bramiinihaukat (Haliastur) on haukkojen heimoon kuuluva päiväpetolintusuku. Bramiinihaukkojen sukuun kuuluu BirdLifen mukaan kaksi lajia.
Bramiinihaukkoihin kuuluvia lajeja

Bramiinihaukka (Haliastur indus)
Viheltäjähaukka (Haliastur sphenurus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Haliastur (englanniksi)
Branko Crvenkovski

| Branko Crvenkovski> Бранко Црвенковски |
| --- | --- |
 2008
Makedonian tasavallan presidentti
 2004–2009  
Edeltäjä:  Boris Trajkovski
Seuraaja:  G’orge Ivanov
Makedonian pääministeri
 2002–2004  
Edeltäjä:  Ljubčo Georgievski
Seuraaja:  Hari Kostov
Makedonian pääministeri
 1992–1998  
Edeltäjä:  Nikola Kljusev
Seuraaja:  Ljubčo Georgievski
Henkilötiedot
Syntynyt: 12. lokakuuta 1962
Tiedot
Puolue:  Socijaldemokratski Sojuz na Makedonija, SDSM
Branko Crvenkovski (mak. Бранко Црвенковски, s. 12. lokakuuta 1962) oli Makedonian tasavallan presidentti vuosina 2004–2009, tätä ennen pääministeri 1992–1998 ja 2002–2004.
Crvenkovski opiskeli tietotekniikkaa ja automaatiota Pyhän Kyrilloksen ja Methodiuksen yliopistossa Skopjessa ja valmistui 1986. Hän työskenteli vuosia Semos-yhtiön osastonjohtajana Skopjessa.
Hänet valittiin Makedonian tasavallan parlamenttiin maan ensimmäisissä monipuoluevaaleissa 1990. Crvenkovski valittiin huhtikuussa 1991 perustetun Makedonian sosiaalidemokraattisen liiton (Socijaldemokratski sojuz na Makedonija, SDSM) johtoon. 5. syyskuuta 1992 hänestä tuli maan ensimmäinen pääministeri sen itsenäistymisen jälkeen. Hän oli virassaan Euroopan nuorin. Crvenkovski jatkoi virassa vielä neljä vuotta joulukuun 1994 vaalien jälkeen.
Kristillisdemokraattisen VMRO-DPMNE -puolueen Ljubčo Georgievskin pääministerikauden jälkeen SDSM:n johtama koalitio voitti syyskuun 2002 vaalit ja Crvenkovski palasi pääministeriksi 7. lokakuuta. Kun presidentti Boris Trajkovski sai surmansa lento-onnettomuudessa, SDSM nimitti Crvenkovskin presidenttiehdokkaaksi 14. huhtikuuta 2004 vaaleihin, joissa hän voitti toiselle kierroksella VMRO-DPMNE:n Sasko Kedevin saaden 63 prosenttia äänistä.
Branchin piirikunta

Branchin piirikunta (engl. Branch County) on Yhdysvaltojen Michiganin osavaltiossa sijaitseva piirikunta. Sen väkiluku oli 44 862 vuonna 2020. Piirikunnan hallintokeskus on Coldwaterin kaupunki, joka on myös Branchin piirikunnan suurin kunta. Piirikunta on perustettu vuonna 1829.
Väestö

Vuonna 2020 Branchin piirikunnan 44 862 asukkaasta valkoisia oli 94,5 %, mustia 2,4 %, aasialaisia 0,7 % ja alkuperäisasukkaita 0,5 %. Vuonna 2019 8,1 % asukkaista puhui kotonaan jotain muuta kieltä kuin englantia ja 4,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Branchin piirikunta Wikimedia Commonsissa
Brampton

| Brampton |
| --- | --- |

 Brampton
 Koordinaatit: 43°41′09″N, 79°45′36″W 
Valtio:   Kanada
Provinssi:   Ontario
Piirikunta:  Peel
Perustettu:  1853
Kaupunkioikeudet:  1873
Hallinto:  
 – Hallinnon tyyppi:  Bramptonin kaupunginvaltuusto
 – Pormestari:  Linda Jeffrey 
Pinta-ala:  
 – Kokonaispinta-ala:  267 km²
Korkeus:  212 m
Väkiluku (2011):  523 811
 – Väestötiheys:  1 627 as./km²
Aikavyöhyke:  UTC-5
 – Kesäaika:  UTC-4
Postinumero:  L6P–L7A
Suuntanumero(t):  905 ja 289
Lempinimi::  Flower City
 
 brampton.ca 
Infobox OKVirheellinen NIMI-arvo: 
Brampton on Suur-Torontoon kuuluva kaupunki Ontarion provinssissa Kanadassa. Se perustettiin vuonna 1853.  Kaupungissa asui vuonna 2011 noin 524 000 ihmistä  ja se on yksi Kanadan nopeimmin kasvavista kaupungeista maahanmuuttajien suuren määrän vuoksi. Bramptoniin on tullut paljon ihmisiä etenkin Etelä-Aasian maista.
Kaupungin tunnetuin elinkeino on kasvihuoneviljely ja erityisesti leikkokukkien kasvatus.
Ystävyyskaupungit

Plano, Texas
Miami Beach, Florida
Marikina, Filippiinit
Aiheesta muualla

Kuvia tai muita tiedostoja aiheesta Brampton Wikimedia Commonsissa
Börje Degerman

Nils Börje Degerman (3. syyskuuta 1918 Pohja – 15. tammikuuta 1999 Lohja) oli suomalainen insinööri, yrittäjä ja yritysjohtaja, joka sai sekä talousneuvoksen että teollisuusneuvoksen arvonimen.
Degermanin vanhemmat olivat tekninen johtaja Vilhelm Alarik Degerman ja Fanny Maria Olin ja puoliso vuodesta 1943 Hilkka Mirjam Ulmanen. Keskikoulun käytyään Degerman suoritti insinöörin tutkinnon 1944, toimittuaan jo sitä ennen sähkösuunnittelijana 1942–1944. Hän meni valmistuttuaan töihin käyttöinsinööriksi jäähdystyslaitevalmistaja Frigatorin palvelukseen, mutta siirtyi 1948 teknilliseksi johtajaksi Björkbodan Tehdas -yhtiön lukkotehtaaseen Kemiönsaarelle. Frigatorille hän palasi kolmen vuoden päästä, ensin teknilliseksi johtajaksi ja sitten tehdaspäälliköksi.
Yrittäjäksi Degerman ryhtyi ostettuaan 1955 valaisinyritys Alppi & Tareniuksen, joskin hän jatkoi vielä vuoteen 1963 asti myös Frigatorilla. Vihtiin 1965 siirtynyt Alppi & Tarenius menestyi yrityksenä hyvin, 1970-luvulla se perusti uuden tehtaan Nummen kuntaan. Vuonna 1973 talousneuvoksen ja vuonna 1978 teollisuusneuvoksen arvonimen saanut Degerman oli yrittäjäuransa aikana aktiivinen alansa järjestöissä, mukaan lukien Teollisuuden työnantajaliitto ja Metalliteollisuuden liitto. Eläkkeelle hän jäi tehtävistään  vuonna 1982. Alppi & Tarenius -yhtiö myytiin 1988 valaisinyritys Thornille.
CTF

CTF voi tarkoittaa:
Cambridge Theological Federation
Canadian Teachers' Federation
Canadian Television Fund
Canadian Taxpayer's Federation
capture the flag, suomeksi lipunryöstö
Child Trust Fund
Combined Task Force
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”CTF”, voi hakea sivunnimihaulla, laajalla sivunnimihaulla tai tekstihaulla.
Brasilian Fed Cup -joukkue

| 0 | 1 | 2 |
| --- | --- | --- |
Brasilian Fed Cup -joukkue
Kapteeni: Fernando Roese
ITF-ranking: 21.
Ensimmäinen vuosi: 1965
Vuodet: 45
Maaottelut (V–T): 165 (92–73)
Vuodet maailmanlohkossa: 11
Päivitetty: 26.2.2019
Brasilian Fed Cup -joukkue edustaa Brasiliaa Fed Cupissa. Se toimii Brasilian tennisliiton alaisuudessa. Brasilia osallistui Fed Cupiin ensimmäisen kerran vuonna 1965. Kaiken kaikkiaan Brasilia on pelannut 165 maaottelua, joista voittanut 92 ja hävinnyt 73. Parhaimmillaan se on päässyt puolivälieriin vuosina 1965 ja 1982.
Vuoden 2019 Fed Cupissa pelanneet

Beatriz Haddad Maia
Carolina Meligeni Alves
Luisa Stefani
Börje Backström

| Börje Backström |
| --- | --- |

Henkilötiedot
Syntynyt: 20. heinäkuuta 1908 Helsinki
Kuollut: 20. helmikuuta 1999 (90 vuotta) Helsinki
Sotilashenkilö
Palvelusmaa(t):   Suomi
Palvelusvuodet:  1932–1968
Komentajuudet:  Pohjois-Savon prikaati (1959–1961) Kadettikoulu (1961–1966) Pohjanmaan sotilaslääni (1967–1968)
Taistelut ja sodat:  Talvisota, Jatkosota
Sotilasarvo:  Kenraaliluutnantti
Kunniamerkit:  SL komentajamerkki VR 2 miekkojen kera Ruotsin Miekkaritarikunnan komentajamerkki Puolan Kansantasavallan Ansioritarikunnan mitali
Rolf Börje Backström (20. heinäkuuta 1908 Helsinki – 20. helmikuuta 1999) oli suomalainen kenraaliluutnantti.
Backström kävi kadettikoulun 1932–1934, taistelukoulun komentajakurssin 1953–1954 sekä sotakorkeakoulun 1957–1959. Uransa alkuvaiheessa hän palveli Uudenmaan rykmentissä. Sodassa hän toimi niin pataljoonaupseerina, komppanianpäällikkönä, pataljoonan komentajana ja taisteluosaston komentajana sekä väliaikaisena JR 24:n komentajana. Sodan jälkeen hän toimi Uudenmaan sotilaspiirissä 1945–1954, aliupseerikoulun johtajana 4. prikaatissa 1954–1955, esikuntapäällikkönä Uudenmaan prikaatissa sekä Pohjois-Savon prikaatin komentajana 1959–1961. Kadettikoulun johtajana hän toimi 1961–1966, minkä jälkeen hän toimi osastopäällikkönä Pääesikunnassa.
Ylennykset: Vänrikki 1934, luutnantti 1936, kapteeni 1940, majuri 1943, everstiluutnantti 1955, eversti 1959, kenraalimajuri 1967, kenraaliluutnantti 1993.
Big Country

Big Country Provinssirokissa vuonna 1986.
Big Country on Skotlannin Dunfermlinestä lähtöisin oleva vuonna 1981 perustettu rockyhtye. Se saavutti maailmanlaajuista suosiota 1980-luvun ensimmäisellä puoliskolla. Big Countryn kappale "In A Big Country" nousi kansainväliseksi hitiksi vuonna 1983 ja sen sisältänyt albumi The Crossing myi kultaa Yhdysvalloissa sekä platinaa Britanniassa ja Kanadassa. Tätä ennen yhtye oli tehnyt läpimurtonsa Britanniassa Top10-singlellä "Fields of Fire". Yhtyeen musiikki otti vaikutteita skotlantilaisesta perinnemusiikista - kitarasoundiinsa Big Country yhdisti säkkipillin, huilun ja muita perinteisiä soittimia. Efekti saatiin aikaan kitaroiden soitossa käytetyn E-Bow'n avulla.
The Crossingia seurasi kaksi Britanniassa menestynyttä albumia: Steeltown (1984) nousi Britannian albumilistan ykköseksi ja sisälsi kolme Top40-singleä; The Seer (1986) oli brittilistan kakkonen. Kumpikaan albumi ei kuitenkaan enää saavuttanut debyyttialbumin suosiota Yhdysvalloissa. The Seerin nimikkokappaleella oli mukana Kate Bush.
1980-luvun loppuun mennessä yhtyeen suosio hiipui, mutta se jatkoi keikkailua ja levyttämistä pienille levymerkeille läpi 1990-luvun. Alkuperäinen Big Country tuli päätökseen kun henkisistä ongelmista kärsinyt yhtyeen keulahahmo, laulaja Stuart Adamson löydettiin kuolleena Best Western Plaza Hotellista Honolulussa 16. joulukuuta 2001. Viimeiseksi konsertiksi jäi lokakuun 2000 keikka Kuala Lumpurissa, Malesiassa.
Vuonna 2007 Big Country palasi esiintymislavoille 25-vuotisjuhlansa kunniaksi jäljellä olevien jäsentensä voimin Tony Butler laulajana.
Vuonna 2011 yhtye sai Stuart Adamsonin tilalle laulaja Mike Petersin (laulajana myös The Alarm -yhtyeessä).  Big Country on tehnyt uudella kokoonpanolla 2 kiertuetta v. 2011 (tammi- ja huhtikuu). Vuonna 2012 helmikuussa yhtye juhlisti 30-vuotiskiertueellaan esikoisalbumiaan (The Crossing).
Kokoonpano

Stuart Adamson (s. 1958, k.2001, laulu ja kitara)
Bruce Watson (s. 1961, kitara, mandoliini, sitar ja laulu)
Tony Butler (oik. Anthony Earle Peter Butler, s. 1957, basso ja laulu)
Mark Brzezicki (s. 1957, rummut, perkussio ja laulu)
Yhtyeen varhaisissa kokoonpanoissa oli muitakin soittajia, muun muassa myöhemmin Yhdistyneen kuningaskunnan parlamentin edustajaksi noussut Peter "Pete" Wishart.
Vuoden 2011 alusta uusi kokoonpano:
Mike Peters (Michael Leslie Peters, 25.2.1959) laulu ja kitara
Bruce Watson (Bruce William Watson, 11.3.1961) kitara, mandoliini, sitar ja laulu
Tony Butler (Anthony Earle Peter Butler, s. 1957, basso ja laulu
Mark Brzezicki (Mark Michael Brzezicki 21.6.1957), rummut, perkussio ja laulu
Jamie Watson, kitara
Yhtye on tehnyt kiertueita tammi- ja huhtikuussa 2011 sekä helmikuussa 2012. Mike Peters on laulajana myös The Alarm -yhtyeessä.